User:Karoling/sandbox

=Sagedusmuundur= Sagedusmuundur (ingl. k. Frequency converter ) on seade, milles realiseeritakse kahe signaali – sisend-ja heterodüünsignaali korrutustehe. Sagedusmuundur leiab kasutust superheterodüünvastuvõtjas, milles kõik sisendlülituse poolt eraldatavad raadiosignaalid muundatakse sagedusmuunduris teatud kindla (harilikult madalama) sagedusega – vahesagedusega signaaliks. Sagedust muundatakse selleks, et signaali saaks lihtsamalt ja odavamalt võimendada. Ümberhäälestades ostsillaatori sisendvõnkeringi, saadakse kerge vaevaga signaali hea selektiivsus ja suur võimendus. Vahesagedusel saabki toimuda signaali põhiline võimendus ja vastuvõetava signaali eraldamine filtrite abil naaberkanalite signaalidest. Selliselt saavutatakse ühesugune, piisav tundlikkus ja selektiivsus kõigil vastuvõetavatel raadiosagedustel.